text: I kløerne på konkursrytter
  14 januar 2013 kl. 17.05
  Mellem 500 og 1.000 konkursryttere hærger hæderlige virksomheder. De bestiller varer hjem for millioner af kroner, men de løber altid fra regningen. TV SYD har besøgt et af ofrene.
  Palle Østergaard har været i kløerne på en konkursrytter, en Københavns restauratør med talrige selskaber, som i aften omtales i Operation X på TV2.
  Palle Østergaard producerer specielle etiketter på vandflasker og andre produkter til markedsføring.
  Han blev glad, da han stor ordre. Men pengene for de to paller med vandflasker kom aldrig. Og køberen forhalede sagen ved at komme med en indsigelse mod aftalen. Så kan sagen ikke uden videre gå i fogedretten, men skal afgøres i en civil retssag.
  Fremgangsmåden er typisk for konkursryttere. Operation X fortæller kl. 20.55 om deres metoder.
  Palle Østergaard valgte at tage sagen i egen hånd. Tabet på de to paller med vand blev begrænset til 10.000 kr.
  